CELEX: 32012R0642
Language: fi
Date: 2012-07-16 00:00:00
Title: Neuvoston asetus (EU) N:o 642/2012, annettu 16 päivänä heinäkuuta 2012 , tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta

17.7.2012   
            
            
               FI
            
            
               Euroopan unionin virallinen lehti
            
            
               L 187/8
            
         NEUVOSTON ASETUS (EU) N:o 642/2012,
   annettu 16 päivänä heinäkuuta 2012,
   tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
   ottaa huomioon Somaliaan kohdistuvista rajoittavista toimenpiteistä 26 päivänä huhtikuuta 2010 annetun neuvoston päätöksen 2010/231/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Asetuksella (EY) N:o 147/2003 (2) kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille.
            
         
               (2)
            
            
               Yhdistyneiden kansakuntien turvallisuusneuvosto hyväksyi 22 päivänä helmikuuta 2012 päätöslauselman 2036 (2012), jonka 22 kohdassa se kehottaa kaikkia YK:n jäsenvaltioita toteuttamaan tarvittavat toimenpiteet puuhiilen suoran tai välillisen tuonnin estämiseksi Somaliasta.
            
         
               (3)
            
            
               Neuvosto hyväksyi 16 päivänä heinäkuuta 2012 päätöksen 2012/388/YUTP (3), jolla muutetaan päätös 2010/231/YUTP siten, että kielletään puuhiilen suora tai välillinen tuonti Somaliasta unioniin.
            
         
               (4)
            
            
               Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöön panemiseksi tarvitaan lainsäädäntöä unionin tasolla, jotta voidaan varmistaa, että talouden toimijat soveltavat sitä yhtenäisesti kaikissa jäsenvaltioissa.
            
         
               (5)
            
            
               Sen vuoksi neuvoston asetus (EY) N:o 147/2003 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 147/2003 seuraavasti:
   
               1)
            
            
               Lisätään artikla seuraavasti:
               ”3 b artikla
               1.   Kielletään
               
                           a)
                        
                        
                           puuhiilen tuonti unioniin, mikäli se on
                           
                                       i)
                                    
                                    
                                       peräisin Somaliasta; tai
                                    
                                 
                                       ii)
                                    
                                    
                                       viety Somaliasta;
                                    
                                 
                     
                           b)
                        
                        
                           Somaliassa sijaitsevan tai Somaliasta peräisin olevan puuhiilen osto;
                        
                     
                           c)
                        
                        
                           puuhiilen kuljetus, mikäli se on peräisin Somaliasta tai se viedään Somaliasta toiseen maahan;
                        
                     
                           d)
                        
                        
                           a–c alakohdassa tarkoitettuun Somaliasta tapahtuvaan puuhiilen tuontiin, kuljetukseen tai ostoon liittyvän rahoituksen tai rahoitusavun sekä vakuutusten ja jälleenvakuutusten, myöntäminen suoraan tai välillisesti; ja
                        
                     
                           e)
                        
                        
                           tietoinen ja tarkoituksellinen osallistuminen toimintoihin, joiden tarkoituksena tai seurauksena on kiertää suoraan tai epäsuorasti alakohdissa a, b, c ja d olevia kieltoja.
                        
                     2.   Tässä artiklassa ’puuhiilellä’ tarkoitetaan liitteessä II mainittuja tuotteita
               3.   Edellä 1 kohdassa säädettyjä kieltoja ei sovelleta sellaisen puuhiilen ostamiseen tai kuljetukseen, joka on viety Somaliasta ennen 22 päivää helmikuuta 2012.”
            
         
               2)
            
            
               Korvataan 2 a artiklassa, 6 a artiklassa ja 7 a artiklan 1 kohdassa viittaukset ’liitteeseen’ viittauksilla ’liitteeseen I’.
            
         
               3)
            
            
               Muutetaan liitteen otsikko otsikoksi ’Liite I’ ja korvataan se tämän asetuksen liitteessä I olevalla tekstillä.
            
         
               4)
            
            
               Lisätään tämän asetuksen liitteessä II oleva teksti liitteeksi II.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS
      
   
   
      (1)  EUVL L 105, 27.4.2010, s. 17.
   
      (2)  EYVL L 24, 29.1.2003, s. 2.
   
      (3)  Katso tämän virallisen lehden sivu 38.
   
      LIITE I
      
         
            ”LIITE I
            
               Verkkosivut, joilla on tiedot toimivaltaisista viranomaisista, ja osoite tietojen ilmoittamiseksi Euroopan komissiolle
            
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/view/5519
            TŠEKKI
            http://www.mfcr.cz/mezinarodnisankce
            TANSKA
            http://um.dk/da/politik-og-diplomati/retsorden/sanktioner/
            SAKSA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            VIRO
            http://www.vm.ee/est/kat_622/
            IRLANTI
            http://www.dfa.ie/home/index.aspx?id=28519
            KREIKKA
            http://www1.mfa.gr/en/foreign-policy/global-issues/international-sanctions.html
            ESPANJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            RANSKA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/It/Politica_Europea/Deroghe.htm
            KYPROS
            http://www.mfa.gov.cy/sanctions
            LATVIA
            http://www.mfa.gov.lv/en/security/4539
            LIETTUA
            http://www.urm.lt/sanctions
            LUXEMBURG
            http://www.mae.lu/sanctions
            UNKARI
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ALANKOMAAT
            http://www.rijksoverheid.nl/onderwerpen/internationale-vrede-en-veiligheid/sancties
            ITÄVALTA
            http://www.bmeia.gv.at/view.php3?f_id=12750&LNG=en&version=
            PUOLA
            http://www.msz.gov.pl
            PORTUGALI
            http://www.min-nestrangeiros.pt
            ROMANIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIA
            http://www.foreign.gov.sk
            SUOMI
            http://formin.finland.fi/kvyhteistyo/pakotteet
            RUOTSI
            http://www.ud.se/sanktioner
            YHDISTYNYT KUNINGASKUNTA
            www.fco.gov.uk/competentauthorities
            
               Osoite tietojen ilmoittamiseksi Euroopan komissiolle:
            
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bryssel (Belgia)
                     
                  
                        Sähköposti: relex-sanctions@ec.europa.eu”
                     
                  
      
   
   
      LIITE II
      
         
            ”LIITE II
            Tuotteet, joita tarkoitetaan nimityksellä ’puuhiili’
            
                        HS-nimike
                     
                     
                        Kuvaus
                     
                  
                        4402
                     
                     
                        Puuhiili (myös kuori- ja pähkinähiili), myös yhteenpuristettu.”